Ferḥat... ṭfen tamsalt n tɣelnawit tazayrit, ssawalen i usaki n ugdud ɣef tɣelnawt-is d yizerfan-is, ssawalen daɣen ɣer usuter n tugdut, timunnent, tadukli, amennuɣ di tallitagi yella-d d asertan mebla draɛ, d amennuɣ s tektiwin i d-yettilin mgal tamharsa tafransist d tsartit-is i refden isertanen-agi, ad d-naf di tmedyazt n tallit-agi imedyazen ttawin-d deg yiḍrisen-nsen ɣef usiwel s amennuɣ d unaḍaḥ mgal amnekcam aṛumi, am wakken daɣen i d-ttawin ɣef yisertanen aladɣa MṢALI Lḥaǧ, sebganen-d azalnsen deg umennuɣ , si tama-nniḍen, llant-d nnacidat iɣelnawanen sɛan azal lawan-nni, kkaten ad d-begnen azal i tesɛa tegrawla, bɣan ad zarɛen deg ulawen n yemdanen tayri n tegrawla d tayri n umennuɣ, maca nnacidat-agi tuget seg-sent ruḥent di timawit drus maḍi id-yewḍen ɣer tizi n wass-a, di nnacidat-agi ssaramen tilelli ara yebnun timmunnent i tmurt n uzekka.